Pakistan bestendig ná Rabada-blitzkriegKagiso Rabada in aksie teen Pakistan. Foto: Twitter. Ná ’n moeilike dag met die kolf het die Protea-boulers goed op die eerste dag van die Karatsji-toets teruggeveg om van vier Pakistan-kolwers ontslae te aak. Kagiso Rabada, wat sy eerste toets in maande speel, het laat in die middag met vuur en aggressie geboul. Hy het die oneweredige wip van die kolfblad tot sy voordeel gebruik om Abid Ali en Imran Butt uit te knikker. Voeg daarby Keshav Maharaj se deurslaggewende bydrae om van die gevaarlike Babar Azam ontslae te raak, sowel as Anrich Nortjé se vaart wat een te veel vir die naguiltjie was; en die Proteas kan heel in hul noppies met die dag se verrigtinge wees. Azhar Ali en Fawad Alam het egter vanoggend met hul reddingspoging begin. Die twee het met Pakistan se telling op 27/4 bymekaar gekom en die tuisspan se skip na veilige waters gestuur. Pakistan het tans 90/4 op die telbord en die Protea-snelboulers het by tye gesukkel om hul grootste wapen – omgekeerde swaai – doeltreffend te benut. Veral Lungi Ngidi se radar het hom in die steek gelaat en die kolwers kon met gemak baie van sy aflewerings verby laat gaan. 90/4: Fawad Alam 35, Azar Ali 29 en Kagiso Rabada 2/20. First wicket for South Africa!Watch #PAKvSA Live: https://t.co/rvyBajG99F#HarHaalMainCricket #BackTheBoysInGreen https://t.co/pKNuaTim4K pic.twitter.com/AiFdKGEh2b — Pakistan Cricket (@TheRealPCB) January 26, 2021